Ray Phiri

URaymond Chikapa Enock Phiri (23 kweyoKwindla ngo1947 - 12 kweyeKhala 2017) yimvumi yaseMzantsi Afrika ecula umculo wejazz, edidiyelweyo kunye nombhaqanga, wazalelwa eMpumalanga ezalwa ngumsebenzi waseMalawi owayesebenza apha eMzantsi Afrika ekwayincutshe yomdlali wesiginkci owayesaziwa ngegama elithi "Just Now" Phiri. uRay waba lilungu lokuqala eleza neqela ekuthiwa ziiCannibals kwiminyaka yoo1970. Zathi zakubhangiswa iiCannibals, uRay wazifumanela iqela leStimela, ngeli qela wakwazi ukushicilela amacwecwe entengiso yawo ikwinqanaba legolide neplatinum njengefire, Passion Ecstacy (1991), Look, listen and decide (1992) kwakunye nengoma eyayisithi People Don't Talk So Let's Talk eyayivusa ingxwaba-ngxwaba yengxoxo.http://www.allmusic.com/artist/chikapa-ray-phiri-mn0000534184https://www.google.co.za/?gfe_rd=cr&e i=mpl4U9voCqzd8geO_oD4DA#q=ray+phiri+biography&revid=1202693688

Iminyaka yobutsha bakhe
URay Phiri wazalelwa kufuphi naseNelspruit kumntla weTransvaal, nesele ibizwa ngokuba Liphondo laseMpumalanga eMzantsi Afrika, kule mihla siphila kuyo. Ngo-1985, uPaul Simon wacela uRay kunye ne Ladysmith Black Mambazo ukuba bajoyine kwiphulo lakhe lokwenza icwecwe elithi Graceland, phulo elo laba yimpumelelo nelatsho lenza iimvumi zaseMzantsi Afrika zakwazi ukuqaqambisa amagama azo kumazwe aphesheya. URay wasebenzisana  noPaul Simon kwakhona kwicwecwe likaSimon elithi Rhythm of the Saints, cwecwe elo elambeka kumaqonga afana neCentral Park kunye neMadison Square Garden kananjalo wayebonakala kwimiboniso yoomabonakude baseUSA ehamba phambili. Ngo2012, uPaul Simon wenza iphulo letheko lokugqiba unyaka kwatyelelwa eGraceland, apho ke wabakho uRay naye. http://www.channel24.co.za/Music/News/Billionaire-funds-Ray-Phiris-Aus-visit-20110519

Ubomi bakhe
UPhiri ubesoloko esiba kuthotho lweengozi zemoto nezithe zanegalelo kubomi bakhe nakwikamva lakhe kwezomculo. Kanajalo uPhiri wonzakala ngokumasikizi yango1987 kwingozi yemoto eyasuba imiphefumlo yemanejala yeband yakhe kunye nabanye abathandathu.http://152.111.1.87/argief/berigte/citypress/2003/11/23/C1/4/01.htmlhttp://mg.co.za/article/2003-11-19-ray-phiri-in-accident-wife-killed Ngo2003, inkosikazi yakhe yalishiya eli ngenxa yengozi yemoto, ihamba noRay owayenzakele kakhulu. 

Amawonga awafumeneyo
UPhiri ufumene iimbasa ezininzi ehlonitshwa ngegalelo lakhe kwimveliso yomculo, enye yezi mbasa kuthiwa yiOrder of Ikhamanga kwisilivere ewongwa ngayo nguMongameli waseMzantsi Afrika. Le kwakuyimbeko awayeyinikwa ngenxa yegalelo lakhe elingagungqiyo kwimveliso yomculo nempumelelo yakhe ekusebenziseni inkcubeko njengesixhobo sokuzisa inguqu ekuhlaleni. 

Amacwecwe akhe
 1982: Fire, Passion And Ecstasy
 1983: Rewind
 1985: Shadows, Fear And Pain
 1986: Look, Listen And Decide
 1987: Unfinished Story
 1989: Trouble In The Land Of Plenty
 1996: Out Of The Ashes
 2000: Steam Tracks (Best of)
 2001: Live At The Market Theatre - 1st Half (Live)
 2002: The 2nd Half (Live)
 2010: A Lifetime...
 2011:  Turn On The Sun

Imithombo

Category:Abaculi
Category: Abantu baseMzantsi Afrika